[{"text_idx": "#000002", "text": "Zerbitzuen antolamendua eta harreman bideak"}, {"text_idx": "#000003", "text": "1. parte hartze bidezko aurrekontua\nHerritarren aditzea herri barnearen antolaketarako"}, {"text_idx": "#000009", "text": "Banaka edo familian egin harrera motak"}, {"text_idx": "#000010", "text": "HasieraBerriakBerriakSegurtasunerako eta Gaizkintzaren Prebentziorako Tokiko Batzordeak (SGPTB-CLSPD) azken bi urteotan egin duenaren aitzinamenduaren gaineko puntua egin du."}, {"text_idx": "#000011", "text": "Segurtasunerako eta Gaizkintzaren Prebentziorako Tokiko Batzordeak (SGPTB-CLSPD) azken bi urteotan egin duenaren aitzinamenduaren gaineko puntua egin du."}, {"text_idx": "#000013", "text": "Azaroaren 29 honetan, segurtasunerako eta gaizkintzaren prebentziorako politikak aplikatzen parte hartzen duten eragile guztiak osoko bilkuran bildu ziren, Kotte Ecenarro auzapezaren lehendakaritzapean. Gai zerrendan: 2021 eta 2022an 5 lantaldeek eginikoen emaitzak."}, {"text_idx": "#000014", "text": "Herria eta SGPTB-CLSPDko gainerako eragile guztiak*, prebentzioaren eta segurtasunaren alde engaiatu dira. \u00abGure lehentasunak dira\u00bb ekarri du gogora lehen hautetsiak, egin den lanaren berri emateaz bat, \u00ab2021az geroztik, gaikako 5 lantaldeak, batez beste, bostna aldiz bildu dira, hau da, 25 lan bilkura SGPTB-CLSPDko kideekin eta Hendaiako tokiko elkarte eta egiturekin ere. Batzordearen barneko elkarlan eta partzuergo lan horrek emaitzak ekarri ditu\u00bb."}, {"text_idx": "#000015", "text": "Etorri berria dugun Ste\u0301phanie Veyssie\u0300re, Errepublikaren prokuradorearen laguntzaileak azpimarratu duen bezala, \u00abproiektu anitz aitzin doazela ezagutu dut eta pozten nau horrek\u00bb. Hitz horiek berrestara lotu da The\u0301ophile de Lassus, Pirinio Atlantikoetako prefetaren kabineteburua \u00abEstatuarentzat, SGPTB-CLSPD batzorde horiek ardatz zaizkigu, gaizkintzari aitzin hartzeaz eragile guztiekin eztabaidatzeko leku baitira. Estatuak gure herritarren segurtasunaren alde egiten duenaren berri emateko aukera ematen digute. Pozgarri da Hendaian egiten den lana, bai eta inbestimenduetan hala Estatuak nola Herriak egin dituzten aitzinamenduak ere \u00bb."}, {"text_idx": "#000016", "text": "1. taldea \u2013 Emakumeei eta senitartean egin indarkerien aurkako borroka eta prebentzioa"}, {"text_idx": "#000017", "text": "Lanen aurkezlea, Le\u0301onor Labeau, bereizkerien aurkako borrokaren ardura duen udal hautetsia."}, {"text_idx": "#000018", "text": "Herri Kontseiluak bozkatu dituen seinalatze baliabidea, indarkeria sexista eta sexuzkoen aurkako tokiko kontratua eta CIDFF erakundearekiko partzuergo hitzarmenaz gain, lantaldeak ere hainbat tresna eman du plantan. Honako hauek aipatuko ditugu nagusiki: okindegietan banaturiko 20 000 ogi zaku, Bagera\u2013Nous Sommes talde feministak antolaturiko autodenfentsa ikastaroak, kolektibitateko hautetsientzat eta jende ororentzat CIDFF erakundeak eta Baionako Ospitaleak antolatu ohartarazte lantegiak, Aizpurdi lanbide lizeoko ikasleentzat Arc en Ciel elkarteak antolaturiko antzerki foroa, ikastetxeetan Courant d\u2019Etre elkarteak antolaturiko norbere buruaren estimuari buruzko lantegiak edota 2022ko hiri bestan zehar \u00abEz da Ez\u00bb afixak eta kolakiak banatzea..."}, {"text_idx": "#000022", "text": "\u2013 Jazarpenaren prebentziorako eskola eta kolegioentzako pHARe programaren harira, lantaldeak bere ezagupenak baliatzea erabaki du, baliabidearen funtsetan oinarritu jarduerak proposatzeko (Eskola giroa neurtzea; Jazarpen fenomenoei aitzina hartzea; ikasleen babesle izanen den irakasle eta bestelako langileen kidegoa sortzea)."}, {"text_idx": "#000023", "text": "\u2013 Hainbat jarduera egin dute partzuer diren elkarteek (GEUZ, Gurutze Gorria, Plane\u0300te e\u0301cole, Denentzat gizarte zentroa, Recyclarte). Ikastetxeetako gazteak eta elkarteak harremanetan jarri dituzte gazteak urririkako lanetara lot daitezen."}, {"text_idx": "#000025", "text": "Lanen gidaria Fre\u0301de\u0301ric Tranche, lasaitasun publikoaren ardura duen auzapezordea da baina ezin etorria adierazi duenez, Kotte Ecenarrok aurkeztu ditu lan horiek."}, {"text_idx": "#000026", "text": "Herriak hainbat eta hainbat ahalegin egin du: udaltzaingoaren indartzea eta karrika zaintzaileen zerbitzua antolatzea, ohartarazpenak egiteko hitzarmena, bideozaintza hedatzen jarraitzea, lehen mailako eskola guztien segurtatzea (Arrisku Handien aitzinean Segurtasunean emateko Plan Berezia edo AHSPB-PPMS) eta lasaitasun publikorako eskema batetaz gogoetatzeko zenbait ideia, eskolak segurtatzeko planean gauzatzea."}, {"text_idx": "#000027", "text": "Aldi berean, Nazio Poliziarekin elkarlan hertsian egin lana aitzin doa eta nazio polizia herriko etxea izan zenaren lokaletara laster etortzearekin areagotuko da."}, {"text_idx": "#000031", "text": "\u00abGizarte laguntza\u00bb lantaldeak lan handia egin du etxegabeen artean, agerian eman zen gisan iragan maiatzaren 6an Herriak eta GEUZak antolatu zuten bilkura publiko batean, non ukituak diren eragile guztiak bildu baitziren: Departamenduaren administrazioa, elkarte mediko-sozialak eta karitatezkoak, kausa horrek hunkitzen dituen pertsonak. Besteak beste, honako hauek eman ditu agerian: Atherbea karrikako hezitzaileek ukituak direnen artean egin galdeketa, neguko ostatatzearen antolaketa, Gurutze Gorriaren etxe baten berriztapen proiektua, HSA erakundeak egina... Aipa dezagun ere plantan eman den azken baliabidea, \u00abOn Egin\u00bb deiturikoa, iragan azaroaren 10ean aurkeztu zena, Baionako Table du Soir (Arratseko mahaia) deiturikoaren antzera, herrian elikadura eskasian direnentzat."}, {"text_idx": "#000034", "text": "Lana, nagusiki, ardatzak, lehentasunak eta ekintza plana zehaztea da."}, {"text_idx": "#000035", "text": "Ohartarazteko hainbat ekintza egin da, batez ere martxoaren 8aren inguruan: erakusketak, zinema arratsa, talde horretako erakunde eta elkarteen jende ororentzako informazio guneak."}, {"text_idx": "#000036", "text": "Beste jarduera batzuk ere egin dira, hala nola leku publikoak emazte baten izenaz izendatzea edo, laster, LGBTQI+ pertsona mota guztien egoeraz eta harreraz ohartarazteko lantegiak (guraso bakarreko familiak, transgenero diren pertsonak, LGBT+ adinekoak) Les Bascos elkartearekin lankidetzan."}, {"text_idx": "#000037", "text": "Kotte Ecenarrok, bilkura bukatutzat ematean, SGPTB-CLSPD batzordearen eragile guztiei eskerrak eman eta prebentzioa, errepresioa, zigor jaukimenduez bestelako neurriak eta bikitimen laguntza bateratzen dituen segurtasun publikoko tresna horren eragile asmoaren garrantzia ekarri du gogora. Auzapezak jakitera eman dio biltzarrari lan horrek 2023an jarraituko duela, \u00abareago eginen dugu, egiteko ditugun ekintza anitzen artean bi adibiderekin: gizarte mistotasunaren aldeko kontratu bat plantan ematea eta nazio polizia gure aitzinera, herriko etxea izan zenaren lokaletara, itzultzea, non, ordudanik, salaketa egin ahalko baita\u00bb."}]